JERUUSALEMMA UUDISED
Eetris on Jeruusalemma Uudised. Tere õhtust!
Mõned teemad -
Süüria ja Iisrael peaaegu sõjaseisukorras
Uut infot Trumpi rahuplaani kohta
Väheneb araabiamaade huvi Palestiina vastu
Viimase kümne ööpäeva jooksul on Iisrael ja Süüria olnud nii Golanil
kui Damaskuse ümbruses sõda meenutavas seisukorras.
Viimatine konflikt algas 13. jaanuaril,
kui Iisraeli Õhujõud hävitasid Damaskuse lennuvälja lähedal
Iraani Revolutsioonikaarti relva- ja laskemoonalao.
Seejärel hoiatasid nii Venemaa kui Süüria Iisraeli
Süürias rünnakuid vältima
või Venemaa lööb kaasa Iisraeli-vastases kättemaksurünnakus.
Pühapäeval 20. jaanuaril pommitasid Iisraeli F-16 Sufa hävitajad
Damaskuse lähedal nii Iraani kui Hezbollah' sihtmärke.
Süüria õhukaitse jahtis lennukeid
Vene päritolu tõrjerakettidega Pantsir ja Buk,
kuid need ei tabanud sihtmärki.
Iisrael jätkas rünnakuid kohe esmaspäeva hommikul, 21. jaanuaril,
tulistades täppisrakette Iraani ja Hezbollah' objektide pihta Süürias.
Süüria uudisteagentuuri SANAA järgi
hukkus pommitamistes 11 Süüria ja Iraani sõdurit.
Iisraeli rünnakud kestsid ca 50 minutit
ja samal ajal tulistati ka Süüriast raske lõhkelaenguga rakett Iisraeli.
Iisraeli Iron Dome'i raketitõrjesüsteem
hävitas selle juba enne Iisraeli õhuruumi jõudmist.
Raketi jäänustest selgus siiski, et see oli Iraani päritolu Fateh 110
ja selle oli teele saatnud Iraani Revolutsioonikaart.
Siinkohal on hea meenutada,
et Süüria on tegelikult endiselt Iisraeliga sõjajalal.
Nad on allkirjastanud vaid relvarahulepingu
pärast 1973. a Yom Kippuri sõda.
Peaminister Benjamin Netanyahu ja Tšaadi president Idriss Deby
tegid pühapäeval, 20. jaanuaril ühisavalduse
riikide diplomaatiliste suhete taastamise koha.
Suhted katkesid pärast Iisraeli ja araabiamaade vahel
1967. a peetud Kuue päeva sõda.
Avaldus tehti Netanyahu visiidi ajal
Tšaadi pealinna N'djamenasse.
Samas sõlmiti ka viis erinevat
kaubanduse ja Tšaadi kaitsega seotud koostööplepingut.
USA presidendi nn sajandi diili nimelise rahuplaani kohta
Iisraeli ja palestiinlaste vahel on taas uut infot lekkinud.
See on juba vähemalt kolmas kord,
kui kursisolev allikas plaani kohta infot avaldab.
Igal juhul on selge, et tegu pole lõpliku dokumendiga,
vaid pigem ettepanekuga,
mille põhjal testitakse poolte kõnelustevalmidust.
Selle järgi tuleks Palestiina riigile 85-90 protsenti Läänekaldast,
mis tähendab, et osa juudi asundusi lammutataks.
Tähtsaim on siiski Jeruusalemm.
Kuidas jagada see mõlemaid rahuldaval moel?
Trumpi ebaametliku ettepaneku järgi
jääks Lääne-Jeruusalemm ja osa Ida-Jeruusalemmast Iisraelile.
Palestiinale jääksid pealinnaks Ida-Jeruusalemma araabiarajoonid.
Kogu vanalinn ja Templimägi jääksid aga endiselt Iisraelile,
kuid neid hallataks ühiselt koos palestiinlaste ja Jordaaniaga.
Kogu plaan avalikustatakse alles Iisraeli valimiste järel aprillis,
kuid tasub ka meenutada, et varem, juba 2000. a ja hiljem, 2008. a,
on palestiinlastele pakutud praegusest palju enam,
kuid nad on alati kõik tagasi lükanud.
Araabia Liiga 22 liikmesriiki esindav peasekretär Ahmed Abu al-Gheit
andis eelmine nädal intervjuu Egiptuse telekanalile.
Peasekretär tõdes, et lahendused,
kus Palestiina asja edendatakse vastupanu arvel Iisraeli riigile
saavad tänapäeval vähem tähelepanu.
Samas intervjuus ütles al-Gheit ka midagi ennekuulmatut.
Ta hoiatas unustamast vigu,
mida araabiamaade juhid ja nende toonased valitsused tegid,
kui regioonis praeguse tragöödia tekitasid.
Peasekretär tõdes sedagi, et ajad on muutunud
ja araabiamaailm on pärast 2010. a muutunud.
Järgnenud aastad on olnud regioonis viimaste aastate karmimad
ning paljud araabiamaad, Jeemen, Liibüa ja Süüria on kokku varisenud.
Poliitkommentaatorid on analüüsinud araabia pressis peasekretäri ütlusi
ja nende meelest viitavad need,
et araabiamaad peaksid vähehaaval kaaluma
suhete normaliseerimist sionistidega.
Palestiina omavalitsuses aga oldi karmilt al-Gheiti avalduse vastu
suhete normaliseerimise teemal Iisraeliga.
Seda, kuidas Abbasi klann kavatseb Iisraeliga rahu teha
ja endale osa Jeruusalemmast saada, ei mainitud ega pakutud alternatiive.
EL parlament võttis 17. jaanuaril vastu resolutsiooni, mille järgi eri riigid
peaksid alustama meetmeid, et 2. Maailmasõja ajal ja enne seda
natside poolt juutidelt ja teistelt röövitud ja varastatud kunstiteosed
tagastataks nende omanikele või nende järglastele.
Eri tahkude hinnanguil
röövisid natsid ca 650 000 erinevat kunsti- või väärteset,
millest 110 000 on veel kadunud Euroopa eri paigus ja mujal.
Otsus oli haruldaselt üksmeelne,
sest selle poolt hääletas üle 80 % kohalviibinuist
ja vastu ca 11% ning ülejäänud jätsid hääletamata.
Iisraeliga seoses tuttavaks saanud nn verekuu ilmingut
nähti eelmise esmaspäeva hommikul ka meil Soomes.
Seal, kus taevas oli pilvitu,
oli kuu teatud faasis hommikutundidel eriti punase tooniga.
Iisraelis jälgivad rabid lõpuajaga seotud verekuu fenomeni hoolikalt.
Meil ja eriti Põhjamaades ei osata sellesse piisavalt tundlikult suhtuda.
Järgmine kord näeb ilmingut meie laiuskraadidel
alles 2025. a.
Sellised olid tänased uudised.
Osale kindlasti palverindel nii Iisraeli kui Jeruusalemma eest.
Jääge kanalile ja kohtume nädala pärast!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1777.
Kõne hind on 7 euri.
Võid teha ka ülekande ekraanilolevale või TV7 Eesti pangaarvele.
Lisa makse saaja nimi ja viitenumber.
Jumal õnnistab neid, kes õnnistvad Iisraeli. Aitäh.
Lisainfo: www.tv7.ee